Bushe kuti mwatemwa ukubelenga ici cipande mu %%?
EeAwe
Baibolo pa Intaneti
BAIBOLO--AMALEMBO YA CALO CIPYA
CABA MULI
Bushe kuti mwatemwa ukubelenga ici cipande mu %%?
EeAwe
Ukutendeka 38:1-30
38 Nomba mu nshita ilya, ilyo Yuda afumine pali bamunyina ailetanika itenti lyakwe mupepi no mwina Adulamu,+ ne shina lyakwe ni Hira.2 Kabili kulya e ko Yuda amwene umwana mwanakashi wa mwina Kanaani,+ ne shina lyakwe ni Shua. Awe alimubuulile no kusendama nankwe.3 Na o alimiite. Pa numa afyele umwana mwaume no kumwinika ati Ere.+4 Na kabili alimiite. Na pa numa afyele umwana mwaume no kumwinika ati Onani.5 Na kabili afyele umwana mwaume no kumwinika ati Shela. Nomba pa nshita amufyele ninshi bekala mu Aksibu.+6 E lyo Yuda afwaile Ere ibeli lyakwe umukashi, ne shina lyakwe ni Tamari.+7 Lelo Ere, ali umubi mu menso ya kwa Yehova;+ e ico Yehova alimwipeye.+8 Ni pali ici Yuda asoseele kuli Onani ati: “Sendama na muka munonko kabili umuupe icupo ca pali bumulamu pa kuti ufyalile munonko abana.”+9 Lelo Onani alishibe ukuti aba bana tabakabe bakwe;+ e ico ilyo lyonse asendama no mukashi wa kwa munyina aleonawila amalumina yakwe pa nshi pa kuti efyalila munyina abana.+10 Nomba ico alecita calibipile mu menso ya kwa Yehova;+ e ico na o wine alimwipeye.+11 E lyo Yuda atile kuli Tamari nafyala: “Akwikala bumukamfwilwa mu ng’anda ya kwa wiso mpaka Shela umwana wandi umwaume akakule.”+ Pantu mu mutima aleti: “Epali na o wine afwa nga bamunyina.”+ Na o Tamari aileikala mu ng’anda ya kwa wishi.+12 Ilyo papitile inshiku ishingi umwana mwanakashi wa kwa Shua, umukashi wa kwa Yuda,+ alifwile; na Yuda afishishepo inshiku sha kuloosha.+ Pa numa aile ku Timuna+ ku balebeya impaanga shakwe, pamo no munankwe Hira umwina Adulamu.+13 E lyo baebele Tamari ukuti: “Mona sofyala aleya ku Timuna ku kubeya impaanga shakwe.”+14 Awe afuulile ifya kufwala fya bumukamfwilwa, aikubenye insalu afimbana na ku menso no kuyaikala apa kwingilila mu Enaimu, mu mbali ya musebo wa ku Timuna. Pantu amwene ukuti Shela nakula ukwabula kuti bamuufye kuli Shela ukuti abe umukashi wakwe.+15 Ilyo Yuda amumwene, apo pene atontonkenye ukuti ni cilende,+ pantu alifimbene ku menso.+16 E ico aile kuli ena mu mbali ya musebo no kumweba ati: “Leka nsendame nobe.”+ Pantu taishibe ukuti ni nafyala.+ Lelo, nafyala atile: “Cinshi mukampeela nga mwasendama na ine?”+17 E lyo atile: “Ine nkatuma akana ka mbushi ukufuma mu mukuni.” Lelo umwanakashi atile: “Bushe mwalampeela iciikatilo mukasuke amutuma akana ka mbushi?”+18 Kabili akonkenyepo ati: “Ciikatilo nshi ico ulefwaya?” na o atile: “Inindaminwe+ yenu iya kufwatikilako no mwando wenu ne nkonto yenu iili mu minwe yenu.” E lyo amupeele no kusendama nankwe, na o alimiite.19 E lyo aimine no kuya kabili afuulile icifimbo no kufwala ifya kufwala fya bumukamfwilwa.+20 Kabili Yuda atumine umunankwe umwina Adulamu+ ukumutwalilako akana ka mbushi pa kuti ayepoka iciikatilo cilya ku mwanakashi ulya, lelo tamusangile.21 Awe aile aleipusha ku bantu ba palya pantu apafumine umwanakashi, ati: “Ali kwi ulya cilende+ wa pe tempele uwa mu Enaimu uwabela mu musebo?” Na bo bayaswike abati: “Muno muntu tamwatala amuba cilende wa pe tempele.”22 Asukile abwelela kuli Yuda no kutila: “Nshimusangile kabili, na bantu ba muli ilya ncende batile, ‘Muno tamwatala amuba cilende wa pe tempele.’”23 E ico Yuda atile: “Leka afisende fibe fyakwe, ukuti twiseebana.+ Lelo te mulandu, apo ine nintuma akana ka mbushi aka, ni co fye taumusangile.”24 Lelo, pa numa ya myeshi itatu e lyo baebele Yuda abati: “Tamari nokofyala aicitile cilende,+ kabili moneni naimita pa mulandu wa bucilende bwakwe.”+ Na o Yuda atile: “Mufumisheni pa nse no kumoca.”+25 Nomba ilyo balemufumya atumine amashiwi kuli wishifyala, ati: “Umwine wa ifi fintu e wampeele ifumo.”+ Kabili alundilepo no kuti: “Lolekesheni,+ mumone umwine wa ifi fintu, inindaminwe no mwando ne nkonto.”+26 Awe Yuda alifilolekeshe no kutila:+ “Alilungama ukuncila,+ pantu nshamupeele kuli Shela umwana wandi umwaume.”+ E ico tabwekeshepo ukusendama nankwe.+27 Nomba pa kupaapa, moneni, mwi fumo lyakwe mwali bampundu.28 Kabili, ilyo alepaapa umo apushishe ukuboko, e lyo apo pene nacimbusa abuulile ubushishi bwakashika no kumukaka ku kuboko, ati: “Uyu e wabalilapo ukufuma.”29 Nomba ilyo fye abweseshe ukuboko kwakwe, moneni, munyina nomba e wafuma, ica kuti nacimbusa atile: “Cinshi ici wacita ica kuti waipangila inshila pa kuti ufume?” E ico ishina lyakwe lyainikwe Perese.+30 Na pa numa munyina uwali no bushishi bwakashika ku kuboko alifumine kabili bamwinike ati Sera.+
bem_Latn kam_Latn bem_Latn bem_Latn bem_Latn bem_Latn kam_Latn bem_Latn bem_Latn